Дева (планина)

Дева или Осој (, старо Ντέβα, Дева или Ντέβας, Девас) — планина во Долна Преспа, Егејска Македонија. Практично претставува срт на Сува Гора.

 Опис 
Планината е сместена во Преспа, меѓу Големото Преспанско Езеро на север и Малото Преспанско Езеро на југ. Дел е од Националниот парк „Преспа“. Во северното подножје е селото Нивици, во јужното е Винени, а во југоисточното е островското село Ахил. Највисок врв е Дева со 1.373 м. На југ е одвоена од планината Цуцул со реките Сотеска и Доскохангла. Реката Мијојца, која се влева во Големото Преспанско Езеро кај Нивици, ја дели Дева на два дела.

На картите на Грчката военогеографска служба од 1934 и 1945 г. врвот стои како Дева (Ντέβα). На картите на Националната статистичка служба на Грција (НСС) од 1963 и 1983 г. е спомената како Девас (Ντέβας).

Дева е сочинета од враовнички карпи. Во подрачјето има и многу езерски и планински пештери како Есенец 1 (Εσενέτς 1), Есенец 2 (Εσενέτς 2), Раксанец (Ρακσανμέτς, Ραξανέτς), Црна 1 (Τσέρνα 1), Црна 2 (Τσέρνα 2), Преображение (Ανάληψης), Бела Пештера (Μπέλα Πες, Άσπρη Σπηλιά), Цепурина (Τσεπουρίνα), Паралеица (Παραλέητσα), Ниски (Νίσκι), Света Богородица Елеуса или Свети Петар (Παναγίας Ελεούσας, Αγίου Πέτρου).

 Врвови 
Врвовите на планината, дадени по висински редослед, се следниве:
 Име  Грчки  Висина(м)  Местоположба Дева  Νικηφόρου Ουρανού, Ντέβα, Ντέβας  1.373  во средиштето на планината Голе  Μητσοπούλου Δημητρίου, Γκόλε  1.360  на главното било, јужно над Нивици Баба  Νικηφόρου Ξιφία, Μπάμπα  1.360  во источниот дел на планината, над провлакот меѓу езерата Купта Падина  Πετροκέφαλο, Κούπτα Πάδινο  1.249  Под Присоо   1.186   Κεδρώνας  1.160  Дреничето  Κρανιά, Δρενίτσετο  1.119  североисточно над Нивици Триско Падина  Τρίσκο Πάδινο  1.108  Свети Ѓорѓи  Άγιος Γεώργιος  1.099  југоисточно над Нивици

 Поврзано 
 Сува Гора
 Долна Преспа

 Наводи 

Категорија:Планини во Егејска Македонија
Категорија:Преспа (општина)